
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 842 

22 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής για την αναμόρφωση του Ορ¬ 


γανισμού του Υπουργείου Ανάπτυξης. 1 

Τροποποίηση Οργανισμού Εσωτερικής Υπηρεσίας 

της Δ.Ε.Υ.Α. Σερρών. 2 

Ανανέωση απαγόρευσης Θήρας για ορισμένο χρόνο 
στην περιοχή «Στανού» Δ. Αρναίας Ν. Χαλκιδικής. 3 

Καθορισμός Λατομικής Περιοχής αδρανών υλικών στο 

Ν. Κιλκίς. 4 

Τροποποίηση του Οργανισμού Εσωτερικής Οργάνω¬ 
σης και Λειτουργίας των Υπηρεσιών της Νομαρχια¬ 
κής Αυτοδιοίκησης Ιωαννίνων. 5 

Πρόγραμμα επιχορήγησης επιχειρήσεων για την απα¬ 
σχόληση ανέργων που βρίσκονται στο στάδιο πλη¬ 
σίον της σύνταξης (ΟΑΕΔ-ΛΑΕΚ1). 6 

Συγκρότηση επιτροπής στον Οργανισμό Τουριστικής 
Εκπαίδευσης και Κατάρτισης Ο.Τ.Ε.Κ. (ΝΠΔΔ). 7 


ΑΠΟΦΑΣΕΙΣ 

Αριθ.Δ13/Φ 7.2/10902 (1) 

Συγκρότηση Επιτροπής για την αναμόρφωση του Οργα¬ 
νισμού του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ98/Α/2005 «Κωδι¬ 
κοποίηση της Νομοθεσίας για την Κυβέρνηση και τα Κυ¬ 
βερνητικά Όργανα». 

2. Τις διατάξεις του π.δ. 27/1.2.1996 (ΦΕΚ 19/Α/ 
1.2.1996) «Συγχώνευση των Υπουργείων Τουρισμού, Βιο¬ 
μηχανίας, Ενέργειας και Τεχνολογίας και Εμπορίου στο 
Υπουργείο Ανάπτυξης» όπως τροποποιήθηκε και ισχύει 
σήμερα με το π.δ. 122/2004 (ΦΕΚ 85/Α/17.3.2004) «Ανα¬ 
σύσταση του Υπουργείου Τουρισμού». 

3. Τις διατάξεις του άρθρου 6 του ν. 2156/1993 (ΦΕΚ 
109/Α/1993) «Συμπλήρωση του ν. 1703/1987 - Ρύθμιση μι¬ 
σθώσεων κατοικιών και άλλες διατάξεις». 

4. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 


μων στελεχών των Ενόπλων Δυνάμεων και αντιστοίχων 
της Ελληνική Αστυνομίας, του Πυροσβεστικού και Λιμενι¬ 
κού Σώματος και άλλες συναφείς διατάξεις». 

5. Την υπ’ αριθμ. Δ13/Φ 7.2/9691/25.5.2005 Απόφαση 
του Υπουργού Ανάπτυξης «Συγκρότηση Επιτροπής για 
αναμόρφωση του Οργανισμού του Υπουργείου Ανάπτυ¬ 
ξης»: αποφασίζουμε: 

1. Συγκροτούμε Επιτροπή για την αναμόρφωση του Ορ¬ 
γανισμού του Υπουργείου Ανάπτυξης ως ακολούθως: 

(1) Κανελλόπουλος Κωνσταντίνος, Γενικός Δ/ντης Κρα¬ 
τικών Προμηθειών της Γενικής Γραμματείας Εμπορίου, 
ως Πρόεδρος. 

(2) Γερονικολός Κωνσταντίνος, Γενικός Δ/ντης Διοικητι¬ 
κής Υποστήριξης Υπηρεσιών της Γενικής Γραμματείας 
Εμπορίου, ως μέλος. 

(3) Νικολάρας Παναγιώτης, Γενικός Δ/ντης Διοικητικής 
Υποστήριξης Υπηρεσιών του Υπουργείου Ανάπτυξης (Το¬ 
μέας Ενέργειας), ως μέλος. 

(4) Τσιάτσιος Παναγιώτης, Γ ενικός Δ/ντης Στήριξης της 
Βιομηχανίας της Γενικής Γραμματείας Βιομηχανίας, ως 
μέλος. 

(5) Τσαγκαράκου Ολυμπία, Διευθύντρια Εγκαταστάσε¬ 
ων Πετρελαιοειδών του Υπουργείου Ανάπτυξης (Τομέας 
Ενέργειας), ως μέλος. 

(6) Βάρσου Ευαγγελία, Διευθύντρια Διοικητικού της Γ ε¬ 
νικής Γραμματείας Έρευνας και Τεχνολογίας, ως μέλος. 

(7) Κρητικός Θεόδωρος, Τμηματάρχης Πολιτικής Κατα¬ 
ναλωτή της Δ/νσης Πολιτικής Καταναλωτή της Γενικής 
Γ ραμματείας Καταναλωτή, ως μέλος. 

Γραμματειακή υποστήριξη στην Επιτροπή θα παρέχουν 
οι υπάλληλοι του Υπουργείου Ανάπτυξης Αραμπατζή Πα¬ 
ρασκευή και Τουρτούρα Αικατερίνη. 

2. Το έργο της Επιτροπής θα διαρκέσει τρεις (3) μήνες. 

3. Η αμοιβή του προέδρου, των μελών και των γραμμα¬ 
τέων αυτής θα καθορισθεί με απόφαση των Υπουργών Οι¬ 
κονομίας και Οικονομικών και Ανάπτυξης, σύμφωνα με τις 
διατάξεις του άρθρου 17 παρ. 2γ του ν. 3205/2003 και η 
σχετική δαπάνη που θα ανέλθει περίπου στο ποσό των 
16.000 Ευρώ περίπου, θα βαρύνει τον ΚΑΕ 0515 του τα¬ 
κτικού προϋπολογισμού του Υπουργείου Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.7185 (2) 

Τροποποίηση Οργανισμού Εσωτερικής Υπηρεσίας 
τηςΔ.Ε.Υ.Α. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1069/1980 «Περί κινήτρων δια την 
ίδρυσιν Επιχειρήσεων Υδρεύσεως Αποχετεύσεως». 

2. Τις διατάξειςτου ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Τοπ.δ/γμα 250/1989. 

4. Το π.δ/γμα 503/1991 «Σύσταση Ενιαίας Επιχείρησης 
Ύδρευσης Αποχέτευσης» με το όνομα «Δημοτική Επιχεί¬ 
ρηση Ύδρευσης Αποχέτευσης Δήμου Σερρών Ν. Σερ¬ 
ρών», όπως τροποποιήθηκε με την υπ’ αριθμ. 2387/ 
17.3.1999 απόφασή μας. 

5. Την υπ’ αριθμ. 5631/26.7.2000 απόφασή μας Ορισμός 
εισηγητών και μεταβίβαση εξουσίας υπογραφής «Με 
εντολή Γενικού Γραμματέα». 

6. Την υπ’ αριθμ. 133/2001 απόφαση του Διοικητικού 
Συμβουλίου της Δημοτικής Επιχείρησης Ύδρευσης Απο¬ 
χέτευσης Δήμου Σερρών, με την οποία ψηφίστηκε ο 
Ο.Ε.Υ. της καθώς και την υπ’ αριθμ. 20196/20.11.2001 
απόφασή μας περί εγκρίσεως του Ο.Ε.Υ. της. 

7. Την υπ’ αριθμ. 29/2005 απόφαση του Διοικητικού 
Συμβουλίου τηςΔ.Ε.Υ.Α. Σερρών, με την οποία εγκρίνεται 
η μερική τροποποίηση του Ο.Ε.Υ. της. 

8. Την υπ’ αριθμ. 374/2005 απόφαση του Δημοτικού 
Συμβουλίου Σερρών, με την οποία εγκρίνεται η μερική 
τροποποίηση του Ο.Ε.Υ. της Δ.Ε.Υ.Α.Σ. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της Δ.Ε.Υ.Α.Σ. για το έτος 2005, αποφασίζουμε: 

Εγκρίνουμε την υπ’ αριθμ. 29/2005 απόφαση του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης Αποχέτευσης Δήμου Σερρών, με την οποία ψηφίζεται 
η μερική τροποποίηση του Ο.Ε.Υ. της, ως προς τις παρα¬ 
γράφους 5 και 10 του άρθρου 7, ως εξής: 

Παρ. 5 Πολιτικοί Μηχανικοί ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής 
ή της αλλοδαπής Πολιτικού Μηχανικού. 

Ειδικά προσόντα: α) Εμπειρία σε θέματα υδραυλικών 
έργων, β) Γνώση μιας ξένης γλώσσας, γ) Χειρισμός Η/Υ. 

Παρ. 10 Πολιτικοί Μηχανικοί ΤΕ 

Τυπικά προσόντα: Πτυχίο ή δίπλωμα ΤΕΙ της ημεδαπής 
ή της αλλοδαπής Πολιτικού Μηχανικού. 

Ειδικά προσόντα: α) Εμπειρία σε θέματα υδραυλικών 
έργων, β) Χειρισμός Η/Υ. 

Η ισχύς της μερικής τροποποίησης του Ο.Ε.Υ. της 
Δ.Ε.Υ.Α. Σερρών αρχίζει από τη δημοσίευση της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 6 Ιουνίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 


Αριθ.5410 (3) 

Ανανέωση απαγόρευσης Θήρας για ορισμένο χρόνο 
στην περιοχή «Στανού» Δ. Αρναίας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του ν. 2218/1994 (ΦΕΚ90 Α') Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λπ.», όπως αυτές συ¬ 
μπληρώθηκαν με τις διατάξειςτου ν. 2240/1994 (ΦΕΚ153 
Α') «Συμπλήρωση διατάξεων για τη Νομαρχιακή Αυτοδιοί¬ 
κηση κ.λπ.». 

2. Τις διατάξεις του ν. 2503/1997 (ΦΕΚ 107 Α') «Διοίκη¬ 
ση, Οργάνωση, Στελέχωση της Περιφέρειας.κ.λ.π.». 

3. Την υπ’ αριθμ. 5631/11.8.2000 απόφαση Γενικού 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσίας υπογραφής με 

Ε.Γ.Γ.Π.Κ.Μ. αποφάσεων, εγγράφων. κ.λπ.», όπως 

συμπληρώθηκε με την υπ’ αριθμ. 4346/25.9.2002 όμοια. 

4. Τις διατάξεις του ν.δ. 86/1969 «Περί Δασικού Κωδι¬ 
κός». 

5. Τις διατάξειςτου ν.δ. 996/1971 «Περί αντικαταστάσε- 

ως και συμπληρώσεως διατάξεωντινώντου Νομοθετικού 
Διατάγματος 86/1969 «περί Δασικού Κωδικός και κωδικο- 
ποιήσεως.». 

6. Τις διατάξειςτου ν. 177/1975 «Περίαντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/1969». 

7. Το άρθρο 57, τροποποίηση και συμπλήρωση διατά¬ 
ξεων του ν.δ. 86/1969 «Δασικός Κώδιξ» (ΦΕΚ 7 Α'), του 
ν. 2637/1998 «Σύσταση Οργανισμού Πιστοποίησης κ.λπ.» 
(ΦΕΚ 200 Α'), με το οποίο τροποποιήθηκαν τα άρθρα 253 
Πιστοποίησης κ.λπ.» (ΦΕΚ 200 Α'), με το οποίο τροποποι¬ 
ήθηκαν τα άρθρα 253 και 254 του ν.δ. 86/1969, όπως αυ¬ 
τά αντικαταστάθηκαν από τα άρθρα 3 και 4 του ν. 177/ 
1975 (ΦΕΚ 205 Α1). 

8. Την υπ’ αριθμ. 414 985/29.11.1985 (ΦΕΚ 757/Β7 
18.12.1985) κοινή απόφαση των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις υπ’ αριθμ. 366599/16.12.1996 (ΦΕΚ 
1188/Β /31.12.1990) και 294283/23.12.1997 (ΦΕΚ 68/Β7 
4.2.1998), κοινές αποφάσεις των Υπουργών Εθνικής 
Οικονομίας και Γεωργίας. 

9. Την υπ’ αριθμ. 2794/3.5.1999 απόφασή μας, προσω¬ 
ρινής απαγόρευσης Θήρας η οποία έληξε την 3.5.2005. 

10. Το υπ’ αριθμ. 18/11.4.2005 έγγραφο του Κυνηγετι¬ 
κού Συλλόγου Αρναίας με το οποίο συμφωνεί με την ανα¬ 
νέωση της απαγόρευσης Θήρας στην περιοχή Στανού Δή¬ 
μου Αρναίας. 

11. Την υπ’ αριθμ. 2203/4.5.2005 εισήγηση του Δασαρ¬ 
χείου Αρναίας για τη σκοπιμότητα απαγόρευσης του κυ¬ 
νηγιού για την προστασία, ανάπτυξη, αναπαραγωγή της 
άγριας πανίδας της περιοχής. 

12. Την υπ’ αριθμ. 2082/16.5.2005 σύμφωνη γνώμη της 
Δ/νσης Δασών Χαλκιδικής, αποφασίζουμε: 

Απαγορεύουμε το κυνήγι παντός θηράματος για πέντε 
(5) ακόμα χρόνια, ήτοι από 4.5.2005 μέχρι 4.5.2010 στην 
περιοχή «Στανού» Δήμου Αρναίας Ν. Χαλκιδικής όπως 

φαίνεται στο συνημμένο χάρτη κλιμ.: 1:50000 με εμβαδόν 
και όρια όπως αυτά περιγράφονται στην υπ’ αριθμ. 
2794/3.5.1999. 

Το Δασαρχείο Αρναίας να μεριμνήσει για την έκδοση 
σχετικής Δασικής Απαγορευτικής Διάταξης. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Ιουνίου 2005 

Με εντολή Γενικού Γραμματέα Περιφέρειας 
Ο Διευθυντής Δασών 
ΧΡΗΣΤΟΣ ΛΑΓΓΑΣ 

Αριθ. Τ.Β.ΚΙ.775 οίκοθεν (4) 

Καθορισμός Λατομικής Περιοχής αδρανών υλικών στο 
Ν. Κιλκίς. 


Ο ΝΟΜΑΡΧΗΣ ΚΙΛΚΙΣ 


Έχοντας υπ’ όψη: 

1. Τις διατάξεις των αρθρ. 3, 4 και 30 του ν. 1428/1984, 
«Καθορισμός Λατομικών Περιοχών κ.λπ.». 

2. Τις διατάξεις των αρθρ. 3, 4 και 26 του ν. 2115/1993 
«Τροποποίηση, αντικατάσταση και συμπλήρωση διατά¬ 
ξεων κ.λπ.». 

3. Τις διατάξεις του αρθρ. 6 του ν. 2702/1999 «Παράτα¬ 
ση προθεσμίας καθορισμού λατομικών περιοχών». 

4. Την υπ’ αριθμ. Δ8/Β/Φ6/9485/31.7.1996 Απόφαση της 
Υπουργού Ανάπτυξης περί υπαγωγής των υπεβασικών 
πετρωμάτων (μεταξύ των οποίων και ο βασάλτης και ο γά- 
βρος) στην κατηγορία των αδρανών - αντιολισθηρών υλι¬ 
κών. 

5. Την υπ’ αριθμ. Δ 10/Φ68/οικ. 12298/1999 Απόφαση 
του Υπουργού Ανάπτυξης «Λειτουργίατης επιτροπής κα¬ 
θορισμού Λατομικών Περιοχών». 

6. Της επιτροπής καθορισμού λατομικών περιοχών Νο¬ 
μού Κιλκίς η οποία συγκροτήθηκε με την Απόφαση του 
Νομάρχη Κιλκίς Τ.Β.ΚΙ.628/1999 και τροποποιήθηκε με 
την Απόφαση υπ’ αριθμ. Τ.Β. ΚΙ. 1360/8.10.2003 του ιδίου, 
σύμφωνα με τις διατάξεις του ν. 1428/1984 όπως αυτός 
τροποποιήθηκε, αντικαταστάθηκε και συμπληρώθηκε 
από τους ν. 2115/1993 και 2702/1999. 

7. Την από 18.12.2003 έκθεση της παραπάνω επιτρο¬ 
πής. 

8. Την υπ’ αριθμ. οικ. 14639/22.4.1998 Απόφαση του 
Γενικού Γραμματέα της Περιφέρειας Κεντρικής Μακεδο¬ 
νίας «Μεταβίβαση αρμοδιοτήτων του Γενικού Γραμματέα 
Περιφέρειας Κ. Μακεδονίας στον Προϊστάμενο Δ/νσης 
και τους Προϊσταμένους Τμημάτων της ΔΙ.ΠΕ.ΧΩ. Κ. Μα¬ 
κεδονίας. 

9. Το Α.Π.Φ10.2/770/12.5.1998 έγγραφο - γνωμοδότη¬ 
ση του Ε.Ο.Τ. 


10. Την υπ’ αριθμ. Δ10/Β/Φ68οικ.3134/1993 εγκύκλιο 
της Υπουργού Ανάπτυξης «Εφαρμογή Νομοθεσίας από 
Όργανα Νομαρχιακής Αυτοδιοίκησης». 

11. Τη γνωμοδότηση του Νομαρχιακού Συμβουλίου 
«περί καθορισμού λατομικής περιοχής στο Ν. Κιλκίς με 
την υπ’ αριθμ. 45 απόφασή του και με απόσπασμα πρα¬ 
κτικού 5/2004 με ημερομηνία συνεδρίασης 3.5.2004 του 
Νομαρχιακού Συμβουλίου Κιλκίς. 

12. Το ν. 2218/1994 «Οργανισμός της Νομαρχιακής Αυ¬ 
τοδιοίκησης Κιλκίς», αποφασίζουμε: 

Καθορίζουμε την παρακάτω λατομική περιοχή αδρα¬ 
νών υλικών έκτασης 730,412 στρεμ. που βρίσκεται στην 
περιοχή του Δημοτικού Διαμερίσματος Πευκοδάσους 
του Δήμου Πολυκάστρου Ν. Κιλκίς. 

Τα όρια της καθορισμένης λατομικής περιοχής προσ¬ 
διορίζονται με τις παρακάτω αζιμουθιακές συντεταγμέ¬ 
νες ως εξής: 

1. χ= 7.503,00 ψ =-23.000,00 

2. χ= 7.724,00 ψ =-21.722,00 

3. χ= 8.120,00 ψ =-21.720,00 

4. χ = 8.330,00 ψ = -22.054,00 

5. χ = 8.000,00 ψ =-22.665,00 

6. χ= 7.930,00 ψ = -23.290,00 

Οι παραπάνω συντεταγμένες αναφέρονται στο Κ.Φ.Χ. 
ΓΕΥΓΕΛΗ κλίμακας 1:100.000 με I = 41Ί 5' και Μ = -1 ° 15'. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 7 Μάίου 2005 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 
-♦- 

Αριθ. 461 (5) 

Τροποποίηση του Οργανισμού Εσωτερικής Οργάνωσης 
και Λειτουργίας των Υπηρεσιών της Νομαρχιακής Αυ¬ 
τοδιοίκησης Ιωαννίνων. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΙΩΑΝΝΙΝΩΝ 

Έχοντας υπόψη: 

1. Τις διατάξεις του π.δ. 30/1996 (ΦΕΚ 21/96 τ.Α') «Κώ¬ 
δικας Νομαρχιακής Αυτοδιοίκησης», όπως ισχύει σήμερα 
μετά την τροποποίησή του και συμπλήρωσή του. 

2. Τις διατάξεις του ν. 3274/2004. 

3. Τις διατάξεις των νόμων, π.δ. και Υπουργικών Απο¬ 
φάσεων, με τις οποίες μεταβιβάστηκαν στη Νομαρχιακή 
Αυτοδιοίκηση αρμοδιότητες της Κεντρικής Διοίκησης. 

4. Τον Οργανισμό Εσωτερικής Οργάνωσης και Λειτουρ¬ 
γίας των Υπηρεσιών Νομ/κής Αυτ/σης Ιωαννίνων (αποφ. 
376/2003 - ΦΕΚ 989/18.7.2003 τ. Β'), όπως ισχύει μετά την 
τροποποίησή του (αποφ. 457/2004 - ΦΕΚ 1026/2004τ. Β'και 
748/2004-ΦΕΚ 1524/2004 τ.Β', και 17/2005 - ΦΕΚ 44 τ.Β). 

5. Την παράγραφο 22 του άρθρου 7 του ν. 2557/1997 
(ΦΕΚ 271/24.12.1997 τ.Β'). 

6. Το άρθρο 2 της Ειδικής Συλλογικής Σύμβασης Εργα¬ 
σίας, που δημοσιεύθηκε στο ΦΕΚ 1963/31.12.2004 τ.Β', 
για τη ρύθμιση των όρων και των συνθηκών απασχόλησης 
των Έμμισθων Πολιτικών Υπαλλήλων των Συλλόγων Ερ¬ 
γοδηγών Δημοσίου, που εργάζονται με σχέση εργασίας 
Δημοσίου Δικαίου στο Δημόσιο σε Ν.Π.Δ.Δ. και ΟΤΑ, σύμ¬ 
φωνα με το οποίο οι διατάξεις της παραπάνω (5) σχετικής 
επεκτείνονται και στους υπηρετούντες μονίμους Υπαλλή¬ 
λους του Δημοσίου, των Ν.Π.Δ.Δ. και των ΟΤΑ α' και β' 
βαθμού, που υπηρετούν σε τεχνικούς κλάδους της κατη¬ 
γορίας ΔΕ Τεχνικών / Εργοδηγών οι οποίοι είναι κάτοχοι 
απολυτηρίου εξατάξιου Γυμνασίου ή Λυκείου και Πτυχι- 
ούχοι μέσων Τεχνικών Σχολών Εργοδηγών τουλάχιστον 
διετούς φοιτήσεως. 

7. Το υπ’ αριθμ. 2521/13.4.2005 έγγραφο της Δ/νσης Δι¬ 
οικητικών Υπηρεσιών και το υπ’ αριθμ. 4001/25.5.2005 έγ¬ 
γραφο της Δ/νσης Εγγείων Βελτιώσεων της ΝΑΙ., σχετικά 
με το θέμα. 

8. την εισήγηση που κατατέθηκε πάνω στο θέμα. 

9. Το υπ’ αριθμ. 10/2005/30.5.2005 πρακτικό με το οποίο 
εκφράζεται η σύμφωνη γνώμη του Συλλόγου Υπαλλήλων 
της Νομαρχιακής Αυτοδιοίκησης Ιωαννίνων, αποφασίζει: 
(αριθμ. αποφ. Ν.Σ: 6/94/31.5.2005) 

Τροποποιεί τον Οργανισμό εσωτερικής οργάνωσης και 
λειτουργίας των Υπηρεσιών της Ν.Α.Ι., ως εξής: 

Α) Τροποποιεί την παρ. 2 του άρθρου 37 και στην κατη¬ 
γορία Τεχνολογικής Εκπαίδευσης προστίθενται οι κλάδοι 
ΤΕ Εργοδηγών, ΤΕ Τεχνολόγων Γεωπονίας, ΤΕ Τεχνολό¬ 
γων Γεωπονίας και Τροφίμων. 

Β) Τ ροποποιεί την παράγραφο 2 του άρθρου 40 και στην 
κατηγορία Τεχνολογικής Εκπαίδευσης προστίθενται οι 
κλάδοι ΤΕ Εργοδηγών με 35 θέσεις, ΤΕ Τεχνολόγων Γεω- 
πονίας με 2 Θέσεις, ΤΕ Τεχνολόγων Γεωπονίας και Τροφί¬ 
μων με 2 Θέσεις, ενώ ο συνολικός αριθμός θέσεων του 
κλάδου αυτού διαμορφώνεται από 243 σε 282 θέσεις. 

Γ) Τροποποιεί το άρθρο 45 «ΟΡΙΣΜΟΣ ΚΛΑΔΩΝ 
ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ» και ειδικώς 
στη Διεύθυνση Εγγείων Βελτιώσεων - Τοπογραφικής και 
Πολιτικής Γης προστίθεται η παράγραφος: Στο τμήμα Το- 
πογραφικής εκτός των άλλων και μετά από αυτούς, να 
προΐσταται και υπάλληλος του κλάδου ΤΕ Εργοδηγών, 
ενώ στο τμήμα Διοικητικής και Γραμματειακής Υποστήρι¬ 
ξης της ίδιας ως άνω Διεύθυνσης, εκτός των άλλων να 
προΐσταται και υπάλληλος του κλάδου ΠΕ Οικονομικού. 

Η παρούσα απόφαση επιβαρύνει τον προϋπολογισμό 
της Νομαρχιακής Αυτοδιοίκησης Ιωαννίνων με το ποσό 
των 11.000,00 € ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Ιουνίου 2005 

Ο Πρόεδρος Ν.Σ. 

ΚΩΝΣΤΑΝΤΙΝΟΣ ΠΕΤΣΙΟΣ 

-♦- 

Αριθ. 1625/29 (6) 

Πρόγραμμα επιχορήγησης επιχειρήσεων για την απα¬ 
σχόληση ανέργων που βρίσκονται στο στάδιο πλησίον 
της σύνταξης (ΟΑΕΔ-ΛΑΕΚ1). 

ΤΟ Δ.Σ. ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 

ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α.τουν. 2224/1994 

Β.τουν. 2336/1995 

Γ.τουν. 2434/1996 

Δ. του ν. 2956/2001 

2. Την υπ’ αριθμ. 137/20/31.5.2005 απόφαση της Επι¬ 
τροπής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την κατάρτιση προγράμματος επιχορήγησης επιχειρή¬ 
σεων για την απασχόληση 1800 ανέργων που δεν έχουν 
συμπληρώσει τις προϋποθέσεις για τη συνταξιοδότησή 
τους από φορέα κύριας ασφάλισης επειδή τους υπολεί¬ 
πονται μέχρι 1500 ένσημα και μέχρι πέντε (5) χρόνια για τη 
συμπλήρωση του ορίου ηλικίας τους για τη συνταξιοδότη- 
σή τους. Από τις ως άνω 1800 θέσεις, οι 300 θα κατανέμο- 
νται με απόφαση του Διοικητή του ΟΑΕΔ στις Υπηρεσίες 
του Οργανισμού όταν παρουσιάζονται έκτακτες ανάγκες. 

1. Εντασσόμενες Επιχειρήσεις 

Στο πρόγραμμα αυτό είναι δυνατόν να ενταχθούν όλες 
οι ιδιωτικές επιχειρήσεις. 

Δεν μπορούν να υπαχθούν στο πρόγραμμα όλες οι επι¬ 
χειρήσεις που διέπονται όσον αφορά στην πρόσληψη του 
προσωπικού τους από τις διατάξεις του ν. 2190/1994, 
εκτός των αμιγών και μικτών επιχειρήσεων των ΟΤΑ α'και 
β' βαθμού οι οποίες έχουν τη δυνατότητα να ενταχθούν 
στο πρόγραμμα. 

2. Προϋποθέσεις Ένταξης 

Απαραίτητες προϋποθέσεις υπαγωγής στο ως άνω 
πρόγραμμα είναι: 

α) Η μη απόλυση από τις επιχειρήσεις ή τα υποκαταστή- 
ματά τους που λειτουργούν στον ίδιο Νομό προσωπικού 
(απασχολούμενου σε αντίστοιχη θέση μ’ αυτή που θα κα¬ 
λυφθεί με το πρόγραμμα αυτό) κατά τη χρονική διάρκεια 
των6 μηνώνπου προηγούνταιτηςημερομηνίας υποβολής 
της σχετικής αίτησης υπαγωγής τους στο πρόγραμμα. 


Οι επιχειρήσεις για τη μη απόλυση του προσωπικού 
τους θα υποβάλλουν υπεύθυνη δήλωση σύμφωνα με την 
παρ. 6β της παρούσας εγκυκλίου. 

β) Οι άνεργοι που θα προσληφθούν θα πρέπει να είναι ή 
επιδοτούμενοι άνεργοι ή εγγεγραμμένοι επί δυο (2) του¬ 
λάχιστον μήνες στα μητρώα ανέργων των Υπηρεσιών του 
ΟΑΕΔ, που βρίσκονται στην περιοχή του τόπου κατοικίας 
τους και να έχουν την Ελληνική υπηκοότητα ή την υπηκο¬ 
ότητα κράτους μέλους της ΕΕ ή να είναι Έλληνες ομογε¬ 
νείς που απασχολούνται νόμιμα στην Ελλάδα. 

γ) Δεν είναι δυνατή η υπαγωγή στο πρόγραμμα επιχει¬ 
ρήσεων για μισθωτούς που έχουν απασχολήσει την τε¬ 
λευταία πενταετία πριν την υποβολή της αίτησης τους. 

3. Διάρκεια Επιδότησης 

Η διάρκεια της επιδότησης καθορίζεται από ένα (1) μή¬ 
να έως και εξήντα (60), κατ’ ανώτατο όριο μήνες. 

Η προθεσμία πλήρωσης των θέσεων είναι ένας (1) μή¬ 
νας το αργότερο από την ημερομηνία έκδοσης της σχετι¬ 
κής εγκριτικής απόφασης. 

Στο πρόγραμμα είναι δυνατόν να ενταχθούν και επιχει- 
ρήσειςπουτο αργότερο εντός δύο (2) μηνών απότηνημε- 
ρομηνία πρόσληψης μισθωτού υποβάλλουν στην πλησιέ- 
στερη του τόπου απασχόλησης υπηρεσία του ΟΑΕΔ αί¬ 
τηση με τα σχετικά δικαιολογητικά. 

Η επιχορήγηση θα καταβάλλεται από την ημερομηνία 
έκδοσης της εγκριτικής απόφασης ή από την ημερομηνία 
πρόσληψης, εφόσον αυτή έγινε μετά την ημερομηνία έκ¬ 
δοσης της εγκριτικής απόφασης. 

4. Ποσά Επιχορήγησης 

Το ποσό επιχορήγησης για κάθε ημέρα πλήρους απα¬ 
σχόλησης καθορίζεται: 

22 € για τους πρώτους 24 μήνες και 

26 € για τους επόμενους 36 μήνες με την απαραίτητη 
προϋπόθεση ότι κάθε μήνα οι μισθωτοί θα ασφαλίζονται 
για δέκα οκτώ (18) τουλάχιστον ημέρες εργασίας. 

Λιγότερες από 18 ημέρες απασχόλησης το μήνα θα επι¬ 
χορηγούνται για τρεις (3) κατ’ ανώτατο όριο μήνες ανά 
έτος επιχορήγησης. 

Παρέχεται η δυνατότητα να επιχορηγηθούν επιχειρή¬ 
σεις που θα απασχολήσουν μισθωτούς με μειωμένο ωρά¬ 
ριο εργασίας από τέσσερις (4) και άνω τουλάχιστον ώρες 
ημερησίως. Στην περίπτωση αυτή το ποσό της επιχορή¬ 
γησης που θα καταβάλλεται ανέρχεται στα 11 € για τους 
πρώτους 24 μήνες και στα 13 € για τους επόμενους 36 μή¬ 
νες. Για κάθε επιπλέον ώρα απασχόλησης πέραν των 4 και 
μέχρι των 8 ωρών η επιχορήγηση θα προσαυξάνεται κατά 
το 1 /4 του προαναφερόμενου ποσού που αντιστοιχεί στην 
μερική απασχόληση. 

5. Δικαιολογητικά Υπαγωγής 

Για να υπαχθεί στο πρόγραμμα αυτό κάποια επιχείρηση 
ή εργοδότης γενικά, εφόσον υπάρχουν κενές θέσεις, 
πρέπει να υποβάλλει στην Υπηρεσία του ΟΑΕΔ του τόπου 
απασχόλησης των υπό πρόσληψη μισθωτών τα εξής δι- 
καιολογητικά: 

α) Έντυπη αίτηση που θα περιέχει την επωνυμία, το 
αντικείμενο της οικονομικής δραστηριότητας και τον 
αριθμό ατόμων που πρόκειται να προσλάβει σύμφωνα με 
το πρόγραμμα. 

β) Υπεύθυνη Δήλωση σύμφωνα με την οποία θα δηλώ¬ 
νει ότι: 

αα) κατά 6μήνο το που προηγείται της ημερομηνίας 
υποβολής της αίτησης για υπαγωγή στο πρόγραμμα δεν 
απέλυσε προσωπικό απασχολούμενο σε αντίστοιχη θέση 

μ’ αυτή που θα καλύψει ή κάλυψε με το πρόγραμμα αυτό 
καθώς και ότι εάν κατά τη διάρκεια του προγράμματος 
απολύσει προσωπικό απασχολούμενο σε αντίστοιχη θέ¬ 
ση με αυτή που κάλυψε σύμφωνα με το πρόγραμμα θα το 
αντικαταστήσει σύμφωνα μετά οριζόμενα στηνπαρ. 11α 
της παρούσας εγκυκλίου. 

ββ) έλαβε γνώση και αποδέχεται τους όρους του προ¬ 
γράμματος. 

γ) Αντίγραφο Καταστατικού προκειμένου για εταιρείες 
και βεβαίωση έναρξης επιτηδεύματος για τις λοιπές επι¬ 
χειρήσεις. 

6. Διαδικασία Υπαγωγής 

Για την ύπαρξη των προϋποθέσεων υπαγωγής επιχει¬ 
ρήσεων στο πρόγραμμα αυτό, κρίνουν οι κατά τόπους αρ¬ 
μόδιοι Δ/ντές ή Προϊστάμενοι των Υπηρεσιών Απασχόλη¬ 
σης του ΟΑΕΔ. 

Σε περίπτωση έκδοσης απορριπτικής απόφασης είναι 
δυνατή η υποβολή ένστασης από τον ενδιαφερόμενο 
εντός (30) ημερών από την κοινοποίηση της απόφασης. 

Επί της ένστασης θα επιλαμβάνεται η Επιτροπή Διαχεί¬ 
ρισης του ΛΑΕΚ, μετά από εισήγηση της Δ/νσης Απασχό¬ 
λησης στην οποία θα διαβιβάζεται από την Υπηρεσία ο 
φάκελος της επιχείρησης, καθώς και έκθεση της Υπηρε¬ 
σίας επί του θέματος. 

7. Δικαιολογητικά Καταβολής Επιχορήγησης 

Γ ια την καταβολή της επιχορήγησης ο εργοδότης θα 
υποβάλλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Έντυπη Κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, την ειδικότητα, τη χρονολογία πρόσληψης, την ημε¬ 
ρομηνία γέννησης, τα ημερομίσθια που πραγματοποιή¬ 
θηκαν κατά μήνα, το ποσό της ημερήσιας επιχορήγησης, 
το ποσό με το οποίο βαρύνεται ο ΟΑΕΔ σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις εκάστοτε ισχύουσες νόμιμες δια¬ 
τάξεις και στη στήλη της υπεύθυνης δήλωσης, τις υπο¬ 
γραφές των προσληφθέντων μισθωτών ότι απασχολήθη¬ 
καν και πληρώθηκαν το χρονικό διάστημα για το οποίο ζη¬ 
τείται η επιχορήγηση. 

β) Δελτία Ανεργίας των μισθωτών που προσλήφθηκαν. 

γ) Φωτοτυπημένα αντίγραφα των αναγγελιών πρόσλη¬ 
ψης των εργαζομένων. 

δ) Βεβαίωση (καταμέτρηση) του ΙΚΑ ή οποιουδήποτε άλ¬ 
λου ασφαλιστικού οργανισμού κύριας ασφάλισης, από την 
οποία θα προκύπτει ο συνολικός αριθμός των ημερομισθίων 
που πραγματοποιήθηκαν στον κλάδο ασφάλισης τους. 

ε) Α.Π.Δ και βεβαίωση απόδοσης ασφαλιστικών εισφο¬ 
ρών. 

στ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής όπου απαιτείται. 

ζ) Κατάσταση της Επιθεώρησης Εργασίας στην οποία να 
φαίνονται οι ώρες απασχόλησηςτου μισθωτού ημερησίως. 

η) Υπεύθυνη δήλωση ότι κατά τη διάρκεια του προ¬ 
γράμματος δεν μείωσε προσωπικό απασχολούμενο σε 
αντίστοιχη θέση με αυτή που κάλυψε σύμφωνα με το πρό¬ 
γραμμα. 

Η αρμόδια υπηρεσία του ΟΑΕΔ, μετά τον έλεγχο δικαι- 
ολογητικών θα προβαίνει στην καταβολή της επιχορήγη¬ 
σης επίσης υποχρεούται να πραγματοποιεί επιτόπιους 
ελέγχους για τη διαπίστωση της τήρησης των όρων του 
προγράμματος και να συντάσσει σχετικές εκθέσεις. 


8. Προθεσμία Υποβολής Δικαιολογητικώνγια Καταβολή 
Επιχορήγησης 

α) Αξιώσεις εργοδοτών για είσπραξη επιχορήγησης για 
άτομα που θα υπαχθούν στο πρόγραμμα αυτό ασκούνται 
μέσα σε δύο (2) το αργότερο μήνες, από τη λήξη του προ¬ 
γράμματος. Ειδικά για την πρώτη επιχορήγηση, η ανωτέ¬ 
ρω προθεσμία αρχίζει απότη λήξη του τρίτου μήνα της 
απασχόλησης. 

β) Είναι δυνατή κατά ένα (1) το ανώτερο μήνα η επιμή¬ 
κυνση της προθεσμίας αυτής, μετά από αιτιολογημένη 
απόφαση του Προϊσταμένου της αρμόδιας υπηρεσίας 
του Οργανισμού. 

γ) Είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες, σε περίπτωση χορήγησης κανονικής άδειας, σο¬ 
βαρής ασθένειας, άδειας άνευ αποδοχών κλπ. των επιχο¬ 
ρηγούμενων ατόμων, μετά από αίτηση του ενδιαφερομέ¬ 
νου εργοδότη και απόφαση του Δ/ντή της αρμόδιας Υπη¬ 
ρεσίας του ΟΑΕΔ. 

9. Επίλυση Διαφορών 

Οι αρμόδιοι Προϊστάμενοι των Υπηρεσιών του Οργανι¬ 
σμού θα αποφασίζουν για τη συνέχιση ή μη υπαγωγή στο 
πρόγραμμα, στις κατωτέρω περιπτώσεις: 

α) Σε περίπτωση αδυναμίας αντικατάστασης δεσευόμε- 
νου μισθωτού από τον εργοδότη λόγω έλλειψης συγκε¬ 
κριμένης ειδικότητας ανέργων στην Τοπική Αγορά Εργα¬ 
σίας, με την προϋπόθεση ότι η έλλειψη αυτή θα βεβαιώ¬ 
νεται με απόφασή της αρμόδιας υπηρεσίας. 

β) Σε τυχόν εκπρόθεσμη αντικατάσταση δεσμευόμενου 
μισθωτού, πέραν της προβλεπόμενης προθεσμίας των 
τριάντα (30) ημερολογιακών ημερών και μέχρι τριάντα 
(30) ακόμα ημερολογιακές ημέρες. 

γ) Σε περίπτωση αντικατάστασης δεσμευόμενου μι¬ 
σθωτού τριάντα (30) ημερολογιακές ημέρες πριν την 
αποχώρησή του, με την προϋπόθεση ότι ο εργοδότης θα 
δηλώσει ότι η πρόσληψη έγινε για αντικατάσταση του μι¬ 
σθωτού που πρόκειται να αποχωρήσει. 

Κατά των αποφάσεων των Προϊσταμένων των Υπηρε¬ 
σιών Απασχόλησης του Οργανισμού, είναι δυνατόν να 
ασκηθεί ένσταση εντός 30 ημερών από την κοινοποίηση 
της σχετικής απόφασης. 

Επί της ένστασης θα επιλαμβάνεται η Επιτροπής Δια¬ 
χείρισης του ΛΑΕΚ μετά από εισήγηση της Δ/νσης Απα¬ 
σχόλησης στην οποία θα διαβιβάζεται ένσταση της επι¬ 
χείρησης, καθώς και έκθεση επί του θέματος της αρμό¬ 
διας Υπηρεσίας. 

10. Δεσμεύσεις - Κυρώσεις 

α) Σε περίπτωση που ο εργοδότης απολύσει μισθωτό 
που προσέλαβε με το πρόγραμμα αυτό ο οποίος δεν έχει 
συμπληρώσει τις προϋποθέσεις συνταξιοδότησής του, ή 
διαπιστωθεί ότι απέλυσε κατά το κρίσιμο εξάμηνο ή κατά 
τη διάρκεια του προγράμματος μισθωτό που απασχολού¬ 
σε σε αντίστοιχη θέση μ’ αυτή που κάλυψε με το πρό¬ 
γραμμα αυτό, τότε θα πρέπει να τον αντικαταστήσει μέσα 
σε τριάντα (30) ημερολογιακές ημέρες για να είναι δυνα¬ 
τή η συνέχιση του προγράμματος. 

Αν η Υπηρεσία δεν είχε άνεργο να υποδείξει στην επι¬ 
χείρηση για να αντικαταστήσει τον μη επιχορηγούμενο μι¬ 
σθωτό της ίδιας ειδικότητας, τότε το πρόγραμμα θα δια¬ 
κόπτεται χωρίς άλλες επιπτώσεις. Σε αντίθετη περίπτω¬ 
ση (μη αντικατάστασης) θα διακόπτεται το πρόγραμμα με 
απόφαση Προϊσταμένου της αρμόδιας υπηρεσίας του 
ΟΑΕΔ με αναζήτηση όλου του ποσού της επιχορήγησης 

που καταβλήθηκε. Σε περίπτωση μη επιστροφής του πο¬ 
σού θα ακολουθείται η διαδικασία αναζήτησηςτου ποσού 
αυτού από την επιχείρηση μέσω της ΔΟΥ. 

β) Σε περίπτωση συνταξιοδότησης, θανάτου, στράτευ¬ 
σης, φυλάκισης, ασθένειας δεσευόμενου προσωπικού 
και εφόσον υπάρχουν τα απαραίτητα δικαιολογητικά, δεν 
απαιτείται αντικατάσταση και συνεχίζεται κανονικά η επι¬ 
χορήγηση. 

γ) Σε περίπτωση απόλυσης μισθωτού που έχει συμπλη¬ 
ρώσει τις προϋποθέσεις συνταξιοδότησής του τότε το 
πρόγραμμα θα διακόπτεται χωρίς επιπτώσεις για την επι¬ 
χείρηση. 

11 .Ανάκληση 

Η απόφαση υπαγωγής της επιχείρησης στο πρόγραμμα 
επιχορήγησης θα ανακαλείται μετά από απόφαση του 
Προϊσταμένου, εφόσον διαπιστωθεί πριν την καταβολή 
της πρώτης επιχορήγησης ότι δεν πληρούνται πλέον οι 
προϋποθέσεις υπαγωγής ή δεν έχει γίνει χρήση του προ¬ 
γράμματος. 

12. Επισημάνσεις 

α) Σε κάθε περίπτωση διακοπής του προγράμματος χω¬ 
ρίς επιπτώσεις η επιχείρηση θα επιχορηγείται μέχρι και 
την τελευταία ημέρα που απασχόλησε τον επιχορηγού¬ 
μενο μισθωτό. 

β) Σε κάθε απόφαση του Προϊσταμένου των Υπηρεσιών 
Απασχόλησης του ΟΑΕΔ είναι δυνατή η υποβολή ένστα¬ 
σης εντός (30) ημερών που θα εξετάζεται όπως αναγρά¬ 
φεται ανωτέρω. 

13. ΚΑΛΥΨΗ ΔΑΠΑΝΗΣ 

Απότις διατάξεις του προγράμματος αυτού γιατις 1500 
θέσεις προκαλείται δαπάνη ύψους 54.900.000,00 € και για 
τις 300 θέσεις δαπάνη ύψους 10.980.000,00 €, η οποία θα 
καλυφθεί από πόρους του ΛΑΕΚ. 

14. ΕΚΔΟΣΗ ΕΓΚΥΚΛΙΟΥ 

Ο ΟΑΕΔ θα εκδώσει εγκύκλιο, στην οποία θα εξειδικεύ¬ 
ονται οι όροι εφαρμογής του προγράμματος . 

15. Από τη δημοσίευση του ως άνω προγράμματος στην 
Εφημερίδα της Κυβερνήσεως παύει η ισχύς εφαρμογής 
του προηγούμενου που είχε εγκριθεί με τις υπ’ αριθμ. 
19/9.9.1999 και 84/25.5.2004 αποφάσεις της Επιτροπής 
Διαχείρισης του ΛΑΕΚ (σχετικές οι 2345/5.10.1999 και 
1217/8.6.2004 αποφάσεις του Δ.Σ. του ΟΑΕΔ). 

Η απόφαση αυτή να δημοσιευθεί στην Εφημερίδα στην 
Κυβερνήσεως. 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 
-♦- 

Αριθ. 257 (7) 

Συγκρότηση επιτροπής στον Οργανισμό Τουριστικής 
Εκπαίδευσης και Κατάρτισης Ο.Τ.Ε.Κ. (ΝΠΔΔ). 

Ο ΠΡΟΕΔΡΟΣ ΤΟΥ Δ.Σ. ΤΟΥ ΟΡΓΑΝΙΣΜΟΥ 
ΤΟΥΡΙΣΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το άρθρο 6 παρ. 1.7 και 1.23 του ν. 3105/2003 (ΦΕΚ 
Α/29/10.2.2003) «Περί αρμοδιοτήτων του Δ.Σ. Προέδρου 
και Γ εν. Διευθυντή του Ο.Τ.Ε.Κ.». 

2. Την Υ.Α. Τ/2121/11.5.2004 (ΦΕΚ ΝΠΔΔ 115/ 
13.5.2004) «Διορισμός μελών Δ.Σ. του Οργανισμού Του¬ 
ριστικής Εκπαίδευσης και Κατάρτισης». 

3. Τις διατάξεις του Κανονισμού Οικον. Διαχείρισης του 
Ο.Τ.Ε.Κ. (ΦΕΚ234/27.2.2002). 


4. Τις διατάξεις του άρθρου 17 του ν. 3205/2003. 

5. Την υπ’ αριθμ. 222/21.7.2004 απόφαση Δ.Σ. του 
Ο.Τ.Ε.Κ. περί έγκρισης για το «Πρόγραμμα Χορήγησης 
Υποτροφιών για Σπουδές στο Εξωτερικό Αποφοίτων Του¬ 
ριστικής Εκπαίδευσης και την 66/9.2.2005 απόφαση του 
Δ.Σ. του Ο.Τ.Ε.Κ. περί έγκρισης υποβολής ΤΔΕ/Υ «Χορή¬ 
γηση Υποτροφιών για Σπουδές στο Εξωτερικό Αποφοί¬ 
των Τουριστικής Εκπαίδευσης». 

6. Το υπ’ αριθμ. 600/5.5.2005 ΦΕΚ «Καθορισμός όρων 
και κριτηρίων για το Π ρόγραμμα Χορήγησης Υποτροφιών 
για Σπουδές στο Εξωτερικό Αποφοίτων Τουριστικής Εκ¬ 
παίδευσης». 

7. Την υπ’ αριθμ. Α.Π. 5232/Β3 757/23.5.2005 Απόφαση 
Ένταξης στο ΕΠΑΝ της Πράξης «Χορήγηση Υποτροφιών 
για Σπουδές στο Εξωτερικό Αποφοίτων Τουριστικής Εκ¬ 
παίδευσης Δράση 8.1.5», αποφασίζει: 

1. Τη σύσταση πενταμελούς μικτής Επιτροπής Αξιολό¬ 
γησης η οποία δύναται να πραγματοποιήσει περί τις είκο¬ 
σι (20) συνεδρίες. Η εν λόγω Επιτροπή Αξιολόγησης θα 
αποτελείται από προσωπικότητες συναφούς αρμοδιότη¬ 
τας του Ακαδημαϊκού χώρου καθώς και από εκπροσώ- 
πουςτου Ο.Τ.Ε.Κ. 

Η Επιτροπή είναι αρμόδια για τον έλεγχο και την αξιολό¬ 
γηση των αιτήσεων, τη μοριοδότηση των υποψηφίων βά¬ 
σει κριτηρίων για κάθε μία από τις 3 κατηγορίες χρονικής 
διάρκειας προγραμμάτων σπουδών και για το συντονισμό 
και την εποπτείατης διαδικασίας αξιολόγησης- επιλογής. 

Με απόφαση της Επιτροπής συντάσσεται πίνακας κα¬ 
τάταξης των υποψηφίων κατά φθίνουσα σειρά βαθμολο¬ 
γίας (μορίων) και σχετική εισήγηση τεκμηρίωσης του ενώ 
επιπλέον ορίζεται η ελάχιστη βαθμολογία ανά χρονική 
διάρκεια υποτροφίας σε συνάρτηση με την εισήγηση. 

Η Επιτροπή Αξιολόγησης εξάγει τα τελικά αποτελέσμα¬ 
τα της αξιολόγησης σε μορφή πίνακα όπου εμφανίζονται 
οι επιτυχόντες, οι επιλαχόντες και απορριπτέοι, τα οποία 
θα επικυρώνονται από το Δ.Σ του Ο.Τ.Ε.Κ. 

Η Επιτροπή Αξιολόγησης θα αποτελείται από τα παρα¬ 
κάτω μέλη: 

• Κραβαρίτης Κώστας, Γενικός Δ/ντής Ο.Τ.Ε.Κ 

• Δημοηλιοπούλου Κατερίνα, Υπ.Κ.Υ Γραφ. Δημ. και 
Διεθν. Σχέσεων Ο.Τ.Ε.Κ. 

• Μπογιατζόγλου Καλομοίρα, Υπ. Κ.Υ. Οικον. Υπηρ. 
Ο.Τ.Ε.Κ. 

• Τούντας Κανέλλος, μέλος ΕΠ Ν. 407 Οικονομ. Πανε¬ 
πιστημίου Αθηνών. 

• Γ καραγκούνης Κων/νος, Ομότιμος Καθηγητής Πολυτε¬ 
χνείου Αθηνών και Καθηγητής Πανεπιστημίου Αμβούργου. 

Αναπληρωματικά μέλη: 

• Κουλουλίας Νίκος, Υπ. Κ.Υ. Οικον. Υπηρ. Ο.Τ.Ε.Κ. 

• Αρμπελιά Βάσω, Υπ. Κ.Υ. Διοικητικός. 

Το μέλος Δημοηλιοπούλου Κατερίνα θα εκτελεί και 
χρέη Γραμματέα. 

2. Η Επιτροπή θα συνεδριάζει εκτός κανονικού ωραρίου 
και σε χρόνο που δεν καλύπτεται από υπερωριακή απα¬ 
σχόληση. 

3. Η κατά συνεδρίαση αποζημίωση του Προέδρου, των 
μελών και του Γ ραμματέα θα καθοριστεί σύμφωνα με τις 
διατάξεις του άρθρου 17 του ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μάίου 2005 
Ο Πρόεδρος του Δ.Σ. 

ΚΩΝ/ΝΟΣ ΚΟΥΣΚΟΥΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




